Himalaja pronelo

La Himalaja pronelo (Prunella himalayana) estas malgranda paserina birdo de la familio de Proneledoj kaj ties ununura genro Prunella, kiu troviĝas en Centra Azio kaj najbaraj regionoj kiel Afganio, Butano, Ĉinio, Barato, Kazaĥio, Mongolio, Nepalo, Pakistano, Rusio, Taĝikio kaj Turkmenio.

Ĝi loĝas en montaroj el suda Rusio (Altajo orienten al montoj oriente de Lago Bajkalo) kaj nordokcidenta Mongolio suden al Tien Ŝan kaj Pamiro; nereproduktantaj en Himalajo (orienten al Sikimo).

Ĝi estas tre rilata kaj formas superspecion kun la Alpopronelo, P. collaris; ambaŭ estas foje lokataj en separata genro, Laiscopus, pro pligrandeco kaj distingaj plumardiferencoj kompare kun aliaj samgenranoj. Ĝi estas monotipa.

 Aspekto 
Tiu specio montras grizan kapon kun ne tre markata helgriza superokula strio. La dorso montras tre markatan nigrabrunan striecon kaj en flankoj de subaj partoj estas blankabruna strieco. La beko estas nigreca kaj la kruroj ruĝecaj. La nigraj vostoplumoj montras blankajn fajnajn bordojn kaj ankaŭ la flugiloj montras blankan strion.

 Referencoj
 BirdLife International 2004. Prunella himalayana. 2006 IUCN Ruĝa Listo de Minacataj Specioj. Konsultita la 27an de julio 2007.

Kategorio:Paseroformaj
Kategorio:Proneledoj
Kategorio:Birdoj de Azio